90వేల టన్నుల పప్పు దినుసుల దిగుమతి
కేంద్రం అత్యవసర నిర్ణయం
న్యూఢిల్లీ, ఆగస్టు 28: కేంద్రప్రభుత్వం 90వేల టన్నుల పప్పుదినుసులను దిగుమతిచేసుకునేందుకు నిర్ణయించింది. వినియోగవ్యవహారాల మంత్రిత్వ శాఖ కార్యదర్శి హేమ్‌పాండే నిర్వహించిన ధరల స్థిరీకరణ నిధి సమావేశంలో ఈమేరకు నిర్ణయిం చారు. కందిపప్పు, పెసర, మినుము వంటి వాటిని దిగుమతిచేసుకోవడం ద్వారా దేశీయ ఉత్పత్తులను కట్టడిచేసేందుకు నిర్ణయించారు. ప్రస్తుతం విభిన్న రకాల పప్పుదినుసులు కిలో ఒక్కింటికి 115 నుంచి 175 రూపాయలుగా కొనసాగుతున్నాయి. ప్రభు త్వం తాజాగా 90 మిలియన్‌ టన్నుల పప్పుదిను సులను దిగుమతి చేసుకుంటున్నది. పెసరపప్పు 40వేల టన్నులు, 20వేల టన్నులు కందిపప్పు, 20వేల టన్నుల దేశీయశెనగలు, మినుములు పదివేల టన్నులు దిగుమతి చేసుకోవాలని నిర్ణ యించింది. ఈ కొత్త ఆర్డరుతో దేశీయంగా పప్పుదినుసుల దిగుమతులు 1.76 లక్షల టన్నులుగా ఉన్నాయి. దేశీయంగా పప్పు దినుసుల సేకరణ 1.20 లక్షల టన్నులు గా ఉంది. కేంద్ర ప్రభుత్వం ధరల కట్టడికి రెండు లక్షల టన్నుల వరకూ బఫర్‌స్టాక్స్‌ ఏర్పాటుచేస్తోంది. దీనివల్ల ధరలు విపరీతంగా పెరిగిన సమయాల్లో ఈ నిల్వలను మార్కెట్లకు విడుదలచేస్తారు. దీనివల్ల మార్కెట్లలో కిలో 120 రూపాయలు దాటకుండా విక్రయించేందుకు వీలవు తుంది. ఇప్పటివరకూ 40వేల టన్నులు రాష్ట్రాలకే కేటాయించారు. రాష్ట్రాలకు కిలో 67 రూపాయలు చొప్పున కందిపప్పు, మినుములు కిలో 82 రూపా యలుచొప్పున పంపిణీ లు జరిగాయి. దేశీయంగా కూడా కొనుగోళ్లు పెంచా లని రాష్ట్రాల్లోని ప్రభుత్వ ఏజెన్సీలకు మార్గదర్శ కాలిచ్చింది. కొత్తపంటలు మార్కెట్ల కు వస్తున్నందున పంటల కొనుగోళ్లు ముమ్మరం చేయాలని కేంద్రం ఆదేశించింది. అంతర్‌మంత్రిత్వ శాఖల కమిటీ సమావేశంలో నిత్యావసర వస్తు వుల ధరలు, ఉత్పత్తులను అందుబాటులోఉంచడం అన్న అంశాలపైనే ఎక్కువ నడిచింది. ఇటీవలికాలంలో కొంతమేర పప్పుదినుసులధరలు దిగివచ్చినట్లు కమిటీసమావేశంలో అభిప్రాయాలు వెల్లడ య్యాయి. అయితే ఈ తగ్గుముఖం రిటైల్‌ రంగపరంగా అంతగా దిగిరాలేదు. నిత్యా వసరవస్తువులచట్టాలను వెంటనే రాష్ట్రాలు అమలుచేసి ధరలను తగ్గించే చర్యలు చేప ట్టాలని నిర్ణయించారు. కేంద్రవ్యవసాయం, ఆహార మంత్రిత్వశాఖ, వాణిజ్యం, రెవెన్యూ, ఎం ఎంటిసి, నాఫెడ్‌ వంటిశాఖల ప్రతినిధులు ఈ సమా వేశంలో పాల్గొన్నారు. దేశీయంగా పప్పుదినుసుల దిగు బడులు 2015-16సంవత్సరంలో 16.5 మిలియన్‌ టన్నులుగాఉంది. వార్షికడిమాండ్‌ మాత్రం 23.5 మిలి యన్‌ టన్నులవరకూ ఉంది. ఈమధ్యలో ఉన్న తేడాను భారత్‌ దిగుమతుల ద్వారా భర్తీ చేసుకుంటున్నది.